JERUUSALEMMA UUDISED
Tere õhtust! Taas on eetris Jeruusalemma Uudised.
Mõned tänased teemad -
Jätkub Hamasi õhupallisõda
Iraan ähvardab sulgeda naftaveokanaleid
Abbas jätkab sõjateel
Gazat valitsev Hamas on suutnud viimase nelja kuuga hävitada
juba ca 10 000 hektarit metsa, looduskaitsealu ja põllumaad
Iisraeli pool piiri. Tööriistadena on kasutatud
lõhkeaine ja tulepommidega lastitud tuulelohesid ja õhupalle.
Iisraeli armee pole leidnud toimivat meetodit
nende läkitamise peatamiseks.
Peaminister Netanyahu andis lõpuks armeele korralduse rünnata objekte,
kust õhupalle ja tuulelohesid läkitatakse, hoolimata sellest,
et need asuvad peamiselt asustatud linnas ja majakatustel.
Hamas on saatnud objekte kaitsma kümneid lapsi,
kellele makstakse väikest hüvitist,
kuna nad võivad sattuda Iisraeli pommirünnaku ohvriks.
Rahvusvahelised inimõigusühendused
pole sellisele käitumisele seni kuidagi reageerinud.
Kümme vabatahtlikku tuletõrjujat saabus Sderoti linna Iisraelis,
et aidata kustutada maastikutulekahjusid.
Nad tahavad väljendada solidaarsust Iisraelile ja Negevi regiooni elanikele,
kes on saagikahjude tõttu omandi kaotanud.
Iisraeli armee on pidanud looma erilise põlengutõrjumise brigaadi
uute tulekahjude kustutamiseks.
Hoolimata vastuolulistest kõnedest on Hamas intensiivistanud
nii õhupallide-tuulelohede kui snaiprirühmade tegevust.
Sõnasõda USA ja Iraani vahel on viinud selleni,
et Iraan lubas sulgeda kaks olulist naftaveokanalit,
kui USA neile uusi sanktsioone kehtestab.
USA on lubanud kasvõi jõuga lahti hoida
Pärsia lahelt lähtuva Hormuzi väina,
kust liigub ca viiendik maailmale toodetud toornaftast.
Iisraeli peaminister teatas omakorda, et kui Iraani toetatud
Jeemeni valitsuse vastu mässavad šiiitlikud houthid püüavad sulgeda
Punaselt merelt Adeni lahele viivat Bab el Mandebi väina,
osaleb Iisrael koalitsioonis,
mis hoiab väina lahti kasvõi sõjalise jõuga.
Ähvarduste karmistamiseks
alustas Iraan Pärsia lahel ulatuslikke õppusi,
peamiselt Hormuzi väina vetes.
USA-l on aga piirkonnas
5. laevastiku lennukikandja Theodore Roosevelt,
mis kannab mitmeid hävitajaid ja dessantlaevu.
Islamikalifaadi ISISe üks viimaseid kantse Süürias
oli Daraa maakond riigi edelaosas.
Venemaa ja USA poolt Helsingis tehtud lepingu järgi
sai Süüria armee piirkonna tagasi vallutada.
ISIS polnud teretulnud üheski mässuliste hallatud linnas,
nii püüdsid nad tekitada mingit baasi Iisraeli poolsel Golanil.
Tekkinud tulevahetuse järel hukkus seitse isislast
ja piiritsoon oli taas turvaline.
Iisraeli kaitseministri Liebermani sõnul jääb armee
võimalike uute katsete tõttu kõrgesse lahinguvalmidusse.
Lisaks peab Iisraeli valitsus Liebermani sõnul
Süüriat vastutavaks kõige eest,
mis selle territooriumilt Iisraeli julgeolekut ähvardab.
Samal ajal, kui Hamas on tõhustanud hävitustööd Iisraeli pool piiri,
plaanib nende juhtladvik alustada Iisraeliga kõnelusi relvarahu suhtes.
Selliseid Hamasi suunalt tulevaid sõnumeid tuleb siiski tõsiselt võtta,
sest Iisrael tahab vältida gazalaste halva olukorra süvenemist.
Valitsuse julgeolekukabineti avalduse järgi ei alustata mingeid kõnelusi,
enne kui lõpeb Hamasi hävitustöö
ja Iisraelile tagastatakse varasemas sõjas hukkunute säilmed
ja võimalikud pantvangid,
millest Hamas on süstemaatiliselt keeldunud.
Ettepanek tuli Egiptuselt
ja sisaldas kutset Hamasi juhtkonnale tulla Gazasse relvarahukõnelustele.
Hamasi juhtkond resideerub peamiselt väljaspool Gazat.
Hamasi mure on arusaadav,
kuna Gazas on karjuv puudus kahest igapäevasest põhivajadusest:
elektrist ja puhtast joogiveest.
Rahvusvahelised ühendused oleks valmis mitmel moel aitama,
kuid suurim takistus on olnud Hamasi pidev terroritegevus Iisraeli vastu.
Iisraeli Kaitseministeerium kiitis heaks
suure desalineerimistehase ehituse Gazasse.
Sama projektiga on seotud ka
kaheksa suure mageveereservuaari ehitamine
Gaza eri piirkondadesse.
Tehnika soola eraldamiseks mereveest
on Iisraelis äärmiselt arenenud ja väga energiasõbralik.
Projektidega seotud rahvusvaheline rahastus on valmis,
kuid seni takistab nende käivitamist Hamasi terroritegevus.
Palestiina omavalitsuse president väljendas ülinegatiivset positsiooni
Hamasi kavatsuse suhtes Iisraeliga relvarahukõnelusi alustada.
Abbas nõuab, et Hamas katkestaks koheselt kõik relvarahuplaanid
ning intensiivistaks selle asemel relvastatud vastupanu Iisraeli vastu
kõigi võimalike vahenditega.
Lisaks lubas Abbas laiali saata praeguse PO
ja tühistada oma eelkäija Yasser Arafati poolt
1993. a Oslo I lepingus allkirjastatud Iisraeli riigi tunnustamise.
Samuti teatas Abbas,
et Gaza sektori asjad ja plaanid tulevaste projektide suhtes
pole ei ÜRO, Iisraeli ega Egiptuse asi, vaid ainult palestiinlaste asi.
Abbas ei märganud aga keelduda
nende ja teiste tahkude antud majandusabist palestiinlastele.
Hoogu sattunud Abbas teatas meediale sedagi,
et USA presidendi väimehe
ja Lähis-Ida erinõuniku Kushneri soovitusel tahetakse lõpetada
UNRWA ehk ÜRO palestiinlaste abiorgani tegevus.
Abbasi väitel tahetakse sellega elimineerida ja lämmatada
kogu Palestiina omavalitsust ning takistada selle tegevust.
Tegelikult tegi Kushner ettepaneku,
et UNRWA tuleks laiali saata oma praegusel kujul,
sest see ei vasta oma algsele mandaadile.
Kushneri väitel on UNRWA korrumpeerunud ja tõhutu
ning rahukõnelustele pigem takistuseks kui abiks.
Mainitud UNRWA loodi 1949. a,
aitamaks toona ca 700 000 palestiinlasest põgeniku eluolu
eri maade põgenikelaagreis.
Hiljem on UNRWA oma siseotsustega aktsepteerinud Palestiina põgenikeks
kõik algsete pagulaste järeltulijate põlvkonnad,
sealhulgas nende legaalselt adopteeritud lapsed.
Nii on põgenike arv kasvanud algselt ca viie ja poole miljonini
ja neile kõigile nõuab PO vaba sissepääsu
nii tulevasse võimalikku Palestiinasse kui praeguse Iisraeli riigi aladele.
Sellised olid tänased uudised.
Palvetage rahu nii Jeruusalemmale kui Iisraelile!
Kohtume nädala pärast samal kanalil!
Tõlge: Monika Jaaguri
Kui soovite saadet toetada,
võite helistada TV7 Eesti annetustelefonil 900 1777.
Kõne hind on 7 euri.
Võid teha ka ülekande ekraanilolevale või TV7 Eesti pangaarvele.
Lisa makse saaja nimi ja viitenumber.
Jumal õnnistab neid, kes õnnistvad Iisraeli. Aitäh.
Lisainfo: www.tv7.ee